கேள்வி: மோகன்லால் - ஆரம்பகால வாழ்க்கை பற்றி தகவல் சொல்.
பதில்: மோகன்லால் விஸ்வநாதன் 1960 மே 21 அன்று கேரளம் பத்தனம்திட்டா மாவட்டம் உள்ள எலந்தூர் கிராமத்தில் பிறந்தார். இவர் கேரள அரசு முன்னாள் அதிகாரியும், சட்டச் செயலாளருமான விஸ்வநாதன் நாயர் மற்றும் சாந்தகுமாரி ஆகியோரின் இளைய பிள்ளை ஆவார்.[http://www.manoramaonline.com/homestyle/spot-light/2017/04/22/mohanlal-visited-ancestral-home-punnackal-tharavadu.html Mohanlal Birth Place] . இவருக்கு பியாரேலால் என்ற அண்ணன் இருந்தார் (இராணுவப் பயிற்சியின் போது 2000 இல் இறந்தார்).[http://www.manoramaonline.com/advt/movie/mohanlal_2010/quickinfo.htm Lalettan – The most versatile and iconic figure in Indian cinema] . மோகன்லாலுக்கு இவரது தாய்வழி மாமா கோபிநாதன் நாயர் பெயரிட்டார், அவர் முதலில் "மோகன்லால்" என்பதைத் தேர்ந்தெடுப்பதற்கு முன்பு ரோஷன்லால் என்று பெயரிட முடிவு செய்தார். இருப்பினும், அவரின் தந்தை மோகன்லாலுக்கு அவர்களின் குடும்பப் பெயரைக் கொடுப்பதைத் தவிர்த்தார். அவர்கள் அனைவருக்கும் குடும்பப்பெயராக இருக்கும் அவர்களின் சாதிப் பெயரை ( நாயர் ) வைக்கக் கூடாது என்பதில் அவரின் தந்தை உறுதியாக இருந்தார். மோகன்லால் முடவன்முகில் திருவனந்தபுரம் உள்ள தனது தந்தைவழி வீட்டில் வளர்ந்தார். திருவனந்தபுரம் உள்ள அரசு மாதிரி ஆண்கள் மேல்நிலைப் பள்ளியில் படித்த பின்னர், திருவனந்தபுரம் மகாத்மா காந்தி கல்லூரியில் இளங்கலை வணிகவியல் பட்டம் பெற்றார். மோகன்லால் ''கம்ப்யூட்டர் பாய்'' என்ற மேடை நாடகத்தில் ஆறாம் வகுப்பு மாணவராக இருந்த போது முதன்முதலாக நடித்தார். அதில் தொண்ணூறு வயது முதியவராக நடித்தார். 1977 மற்றும் 1978 ஆம் ஆண்டுகளில் கேரளம் மாநில மல்யுத்த வாகையாளராக இருந்தார்.